
Forord


Jeg opholder mig, som allerede beskrevet, en del i Marokko, hvor jeg er gift med berberkvinden Jamila. Vi bor i et bjergområde i landsbyen Hay Assersif, der ligger nær en større by Aourir beliggende cirka 20 km fra Agadir.


Når jeg er i Marokko, snakker jeg ofte med befolkningen om Marokko og de forskellige områder med hvert deres særpræg. Mens jeg drikker min te med nana (mynte på arabisk), får jeg mange ting at vide lige fra geografien, befolkningens sammensætning, erhvervene, de offentlige systemer og familiære forhold med meget mere. Angående de familiære forhold skal man gå med listesko, for i det berberområde, hvor jeg befinder mig, har jeg erfaret, at mange er i familie med hinanden. ”Jamen jeg kender godt din kone, for min mor er kusine til hende!” fik jeg en gang at vide, og det blev ikke sidste gang. Somme tider når vi går i Aourir, og min kone hilser på en eller anden, jeg måske kender i forvejen, siger jeg: ”Hvor kender du hende fra!” Jamen det er da min tante!” siger Jamila. Familien er som brødre og søstre, de kan godt finde på at sige dårlige ting om hinanden; men hvis jeg blander mig får jeg på ”hattepulden.”


Selvom alle dem, jeg har snakket med og snakker med om Marokko, sikkert ikke tænker på, hvor mange og store oplysninger de har givet mig, vil jeg gerne bringe dem min store tak, for uden deres hjælp havde det ikke været muligt at skrive denne bog.


Jeg vil specielt takke min lille berberhustru Jamila. Efterfølgende tak skal være til mine venner nævnt i vilkårlig rækkefølge: Soufiane, Hassan, min svoger Mohamed, Ahmed og Aaziz. Jeg har med vilje ikke nævn deres efternavne, da jeg ved, de ikke vil bryde sig om det.


Desuden har min afdøde bror Henning Jørgensens beretninger været en uvurderlig hjælp. Han fortalte ofte om det Marokko, han rejste tyndt på kryds og tværs, dengang han arbejdede i Marokko, hvor han tilmed havde mangfoldige bekendtskaber fra høj til lav.


Jeg har de fleste steder i bogen primært citeret min hustru Jamila, venner eller bror; hvor jeg har manglet årstal eller oplysninger om forhold etc. har jeg brugt Wikipédia Maroc, Wikipédia Histoire du Sahara Occidental og Wikipédia History of Western Sahara. Jeg har efterfølgende for god ordens skyld tjekket alle oplysningerne med mine sagkyndige venner. Desuden læser jeg ofte Morocco World News, som smitter af på mig.


Jeg vil også godt gøre opmærksom på, at det ikke er FN som organisation, jeg brokker mig over i bogen; for intentionerne ved FN's skabelse var noble og ædle til menneskehedens ve og vel.


Men der må findes noget, der er bedre end vetoretten, der hæmmer mange initiativer og hæmmer meget arbejde. Jeg har aldrig betragtet vetoretten som demokratisk. Den tunge administration kunne med fordel gøres meget lettere, praktisk og mere jordnær. Det ville også være skønt, hvis den bedrevidende storebror lod sine små søskende komme mere til orde. Som den gamle hippie sagde til mig: ”FN er som en blæksprutte med for mange arme og for meget blæk!”


Men tilbage til Marokko!


Jeg kørte gennem Anti-Atlas bjergene og besøgte Ouarzazate, Zagora og Saharaørkenen, det er den, vi kalder for Sahara (sahara betyder egentlig bare ørken på arabisk) i januar 2013. Jamila og jeg gentog ekspeditionen et par år senere, som beskrevet i min bog 'Det gamle kort;' hvor vi var heldige at finde den skat, som det gamle, gule, falmede kort viste os vejen til.


Vi har også kørt med bus til Marrakech og videre med både bus og tog op gennem Marokko til Casablanca og Rabat og været i den gamle, tidligere portugisiske by Essaouira flere gange.


Desuden har jeg efterhånden fået et stort kendskab til Agadir og de omkringliggende byer.


Jeg må hellere, inden jeg starter fortælle, at de stavemåder, jeg anvender, er de stavemåder, der anvendes i Marokko i navne etc. Et eksempel: I Danmark skriver man Muhammed, i Marokko skriver man Mohamed. Det ville jo ikke være så rart, hvis alt for mange skrivekyndige kom efter mig.









Indledning


Jeg er i Sverige i øjeblikket (2023)og agter at returnere til Marokko midt i august. Jeg har netop åbnet Mondley appen for at holde mine sprogfærdigheder vedlige. Jeg læser hver dag lidt fransk og lidt klassisk arabisk og repeterer også lidt spansk.


Men vi skal begynde et sted, så lad os begynde med præsentationen af det Marokko kort, jeg har "strikket sammen," uden angivelse af alt for mange byer, så det er til at holde styr på, hvor vi er i Marokko. Det er praktisk at vide, hvor tingene befinder sig uden for meget til at forvirre.


Dernæst kigger vi på Marokkos historie og sprog med de facts og årstal, der er nødvendige. Vi skal også kigge på Marokkos befolkning. Det hele bliver krydret med mine egne erfaringer og oplevelser


Her er så Marokko kortet!


Kort over Marokko

Marokkos historie og sprog


Som jeg allerede har givet udtryk for, har jeg under mine ophold i Marokko suget til mig af herlighederne lige fra 2012, hvor jeg kom til landet for første gang.


På min allerførste ekspedition i Anti-Atlas bjergene, Ouarzazate, Zagora og Sahara ørkenen, opdagede jeg, hvor forskelligt et land Marokko er. Det er forskelligt både landskabsmæssigt, befolkningsmæssigt og kulturelt.


Jeg kommer ihu fra min skolegang, at området oppe i nord ved Middelhavet er et gammelt højkulturelt område, der havde både Fønikien og Karthago som handelspartnere. Senere kom området under romersk herredømme, som så mange andre lande i datidens verden.


Jeg har tillige erfaret, at meget menneskelig adfærd i Marokko er forskellig fra flere af de arabiske landes, og jeg tilskriver det, det fænomen at Marokko aldrig blev besat af osmannerne, som de fleste af de andre lande langs Middelhavets kyst blev det. Hvorfor Marokko gik fri, ved jeg ikke. Men et gæt kunne være Atlas og Anti-Atlas bjergene med de oprindelige ”vilde” beboere. Romerne kaldte dem barbarerne, som de kaldte alle fremmede mennesker, de ikke kendte. Ordet barbar er gennem tiden blevet til berber.


Kort fortalt, selvom Frankrig var på erobringstogt i 1800 tallet i Nordafrika, blev Marokko ikke erobret, sandsynligvis for ikke at træde Spanien over tæerne, da Spanien havde interesser i området. Men i 1912 skete der noget alligevel. Det nordlige Marokko blev spansk protektorat og udgør i dag områderne Ceuta og Melilla; Ceuta ligger ved Gibraltarstrædet, og Melilla ligger på østkysten i Marokko ved Middelhavet. Resten af Marokko blev fransk protektorat, med undtagelse af Vest-Sahara der kom under spansk herredømme under navnet Rio de Oro eller Spansk -Sahara.


Franskmændene var effektive, der skulle bygges nye veje, og infrastrukturen skulle maksimeres, så de kunne få mest muligt ud af kolonien. Befolkningen blev udskrevet til tvangsarbejde; ja selv ”vores bedstemor,” der var en ung effektiv kvinde dengang, kom på arbejde, hun blev grundet hendes gode organisatoriske sans og bestemthed udnævnt til vejformand.


Befolkningen i datidens Marokko gjorde opstand, som besættelsesmagterne forsøgte at nedkæmpe. I 1934 var opstatanden nedkæmpet, troede man. Men ingen brand uden gløder, det ulmede stadig, så da en nydannet modstands organisation blev en realitet, blev en velfungerende modstandskamp sat i gang.


Da sultanen i det marrokanske område støttede oprørerene og støttede et frit Marokko, blev han sendt i eksil af franskmændene.


Efterhånden som Frankrig tabte deres besiddelser i Nordafrika, kom turen også til Marokko, så i 1957 blev Marokko omdannet til et monarki med selvsamme sultan som konge under navnet Mohamed V.


Der blev, som man næsten kan regne ud, hurtigt et modsætningsforhold mellem modstandsorganisationen – den nationale organisation og kongen; men på forstandig vis lykkedes det kongen at holde skansen, som ved sin død i 1961 blev afløst af sønnen Hassan II.


Der er sagt meget om denne konge. På sin vis var han en hård mand. Han opløste parlamentet i 1963, selvfølgelig med politiske uroligheder til følge. Det var først i 1970, at politiske partier blev tilladt igen. Tro mig eller ej, flere partier strejkede, og man prøvede at kuppe Hassan II både i både 1971 of i 1972.


Min bror, der kendte til kong Hassan II, har flere gange fortalt, hvilken dygtig konge han var og beunderde ham for den måde, han styrede Marokko på, selvom det var den hårde metode. Min bror sagde: ”Han var som kong Salomon fra det gamle testamente!” Kongen blev endvidere beundret for alle de sprog, han talte, mange af dem talte han flydende.


Da jøderne i Essaouira, valfartede til det nye Israel og mange fortrød, sendte de en deputation til Hassan II og spurgte forsigtigt om muligheden for at komme tilbage. Hassan II svarede, at da de ikke havde lavet noget galt, var de velkomne, så den dag i dag udgør jøderne og deres levevis en stor del af bybilledet i Essaouira.


Kong Hassan II og Marokko gjorde i 1975 krav på det spansk besatte område Spansk-Sahara eller Vest-Sahara.


Området er beliggende langt mod syd i Marokko ud til Atlanterhavet. Marokko udtrykte, at på grund af Vest-Saharas historiske tilhørsforhold til Marokko, burde det være marokkansk. Se kortet side 11.


Det endte med at Marokko besatte en stor del af området; jeg har skrevet meget mere om dette i kapitlet om Vest-Sahara.


Hele miseren med spanierne medførte, at forholdet mellem Spanien og Marokko blev/var dårligt.


Følgende lille fortælling vidner om , hvor svært det var at være forhadt spanier i Marokko i disse år. Jeg skal tilføje, inden vi begynder på historien, at jeg har fået strenge instrukser fra den pågældende familie om ikke at bruge de rigtige navne, så de navne, jeg anvender i historien, er opdigtede.


Her kommer historien: Da den unge spanske sømand Juan XXX mødte berberpigen Naïma YYY i Tangier, hvor hun ville prøve lykken, opstod der sød musik, og de blev forelskede. Da de ville giftes, var det ikke muligt for en marokkansk kvinde at ægte en spansk mand. Men det ellers så strenge bureaukrati og system i Marokko var alligevel bøjeligt og medmenneskeligt, så løsningen blev, at Juan XXX konverterede sit navn til Mohamed ZZZ og blev marokkaner. Nu kunne de to forelskede unge mennesker endelig blive gift.


Det sjove var bare, at når Mohameds/Juans rederi skrev eller telegraferede til ham, når han var hjemme hos Naïma og børnene fra søen, stod der hans oprindelige navn på brevene og i telegrammerne. Det samme var tilfældet med hans spanske familie, de brugte også hans oprindelige navn, når de skrev til ham. Men det marokkanske postvæsen var/er vant til lidt af hvert, så det gik ganske udmærket. Da Juan døde og Naïma fik sendt pensionen fra rederiet hver måned, var det også hans oprindelige navn, der stod på udbetalingerne.


Da kong Hassan II døde i 1999, blev hans søn konge med navnet Mohamed VI.


Der er også sagt og skrevet meget om denne konge, som i mine øjne er en fantastisk konge, der forstår Marokkos blandede befolkning og dets behov, også selvom han er af arabisk herkomst. Han uddelegerer gradvist magten i takt med den menneskelige udvikling. Han får sendt alle i skole og arbejder på at forbedre alle forhold generelt. Men det tager tid at ændre holdninger og forståelser.


Prøv at kigge på de øvrige stater langs den Nordafrikanske kyst mod Middelhavet, der hu hej vilde dyr skulle indføre demokrati! Demokratiets pris kan være for dyr!


Det er derfor mit store håb, at kong Mohamed VI får mulighed for fortsat at styre landet på sin forstandige, behagelige og fornuftige måde. Han har forstået at danne bro mellem arabere, berbere og de øvrige minoriteter.


Jeg har efter lidt overvejelser valgt at kommentere den kæmpe berberdemostration, der fandt sted i Rabat den 1. maj 2023, hvor berbere gjorde opmærksom på deres manglende rettigheder og manglende anerkendelse af deres sprog og endvidere gav udtryk for deres store frusrtraktion over manglende indflydelse i statsmagten.


Selvom demostrationen var imod forfatningen blev den ikke stoppet! Hvorfor? Jeg har svaret: Kong Mohamed VI sidder ved roret og agerer på sin forstandige måde, heldigvis for det! Jeg ved godt at jeg ikke bliver populær i visse kredse i mit Marokko med den udtalelse, men ret skal være ret! Som jeg har udtrykt det før, kan bernerne ikke finde nogen anden, der arbejder så godt for deres sag som kong Mohamed VI. Det gav sig også udtryk ved hans tale den 30. juni 2023, hvor han kommenterede berbernes krav og udtrykte, at der vil blive stiftet et institut for berbisk kultur; kongen udtrykte endvidere at den berbiske kultur og berberne er et nationalklenodie.


Jeg er overhovedet ikke i tvivl om kongens reelle hensigter og dybe forståelse for berberne, og jeg er helt sikker på, at den dag hvor bernerne får deres fulde oprejsning ikke er fjern!


Men som jeg har udtrykt det tidligere, tager det tid, hvis man vil omdanne et samfund på en ordentlig og god måde. Historien viser at, det jeg kalder ”revolverdrmokratier,” ikke er til den menige befolknings ve og vel.


Jeg er udmærket klar over, at berberbevægelsen har vokset sig stor; men jeg håber inderligt, at de ledere den har ikke ”går over gevind” og udfører utilsigtede og uoprettelige handlinger; men at de har hele Marokkos befolkning uanset deres herkomst i deres hjerter!


Så når jeg sommetider møder rebelske personer på min vej, der kritiserer kongemagten, forklarer jeg dem stille og roligt, hvor kaotisk deres liv ville have været uden kong Mohamed VI ved roret. Mærkelig nok er der ingen, der endnu har hidset sig op over mine udtalelser, tværtimod har de medført mange, lange og saglige diskussioner.


Mange af dem, jeg diskuterer med, tror at demokrati og velfærdsstat er det samme. Det kan derfor være svært at forklare, at man godt kan leve i et demokrati uden at have et velfærdssamfund. Når jeg for eksempel forklarer, hvordan det danske velfærdssamfund er smuldret gennem de sidste år og fortæller om benamputationer, der aldrig skulle have fundet sted og om canceroperationer, der aldrig blev sat i værk, tror de mig ikke. Men det nå jeg leve med.


Berberne lærer i dag deres modersmål tamazight, både i skrift og tale foruden darija, som tales dagligt af araberne i Marokko. Darija bliver normalt fejlagtigt kaldt for arabisk. ”Rigtig arabisk,” klassisk arabisk er også en del af undervisningen i skolen.


Mens vi er ved sprogene er der tre berbersprog, tamazigt sprog i Marokko. Der er riefernes tamazigt i nord, der er berbernes tamazigt i midten af Marokko og berbernes tamazigt i syd. Jævnfør min berberkone Jamila er der forskel på de tre berbersprog, hun mener, at det må være som forskellen på svensk og dansk.


Men hvordan er skrifttegnene? Det er bogstaver, som hedder tifinagh, og de er heldigvis rimelig ens for alle tre berbersprog og skrives som vore latinske bogstaver fra venstre mod højre. De ligner en forunderlig sammenblanding af alle de bogstaver, vi kender fra hele Europa. Jeg sporer umiddelbart ligheder mellem græske bogstaver og tifinagh. Jeg har forsket lidt i deres oprindelse og konstaterer, at nogle mener, at det gamle fønitiske alfabet kunne være ophavet.


Darija bliver, som lige skrevet, kaldt for arabisk af mange i Marokko og tilmed af flere rejseselskaber til trods for, at det er uforståeligt for mange arabisktalende mennesker. Jeg kan bedst beskrive det med følgende ord udtalt at en iraker, der har en friridsbolig i Agadir. Han siger: ”Åh det forfærdelige sprog!” Og jeg forstår ham! For darija er et blandingssprog, som består af arabisk, de tre berbersprog, fransk og et drys af spansk! Når ordene bøjes, bøjes de tilmed efter deres oprindelse. Darija skrives med arabiske skrifttegn fra højre mod venstre.


En dag da jeg sad og snakkede med min ven tømmerhandleren og filosoffen Soufiane, der lige har taget en juridisk embedseksamen, som han ikke rigtig kan komme i gang med at bruge, ankom der et helt læs med svensk træ på en mega stor lastvogn. Der var chaufføren og to hjælpere med lastvognen, som alle var arabere; men det rakte ikke, så soufiane fik hurtigt fat i to hjælpere mere, der var berbere, jeg skulle som chibané (gammel mand) ikke deltage. Aflæsningen gik som smurt, så der blev efterfølgende brygget te, som blev indtaget af alle inklusiv mig. Da vi sad på tømmerplankerne og drak teen, var det mærkeligt at se, at de tre arabere sad og snakkede sammen, og de øvrige berbere snakkede sammen indbyrdes. Da jeg efterfølgende spurgte Soufiane, hvorfor de ikke snakkede med araberne, forklarede han mig, at det var for besværligt at føre en samtale med dem. Berberne forstod en del af arabernes dahia, men araberne forstod kun lidt tamazight. Det giver lidt stof til eftertanke.


Til trods for, at jeg lige har skrevet, at der også undervises i klassisk arabisk i skolerne, er det min erfaring, at ikke særlig mange taler klassisk arabisk.


Fransk er også obligatorisk i skolerne og rigtig mange taler fransk i Marokko, selvom det ikke er alle, der taler det. Iøvrigt holder jeg mit franske vedlige hver dag, som allerede skrevet, via sprogkursus på internettet, da det fransk, der tales i Marokko ikke harmonerer helt med korrekt fransk - et levn fra kolonitiden.


Ejendommeligt nok har jeg oplevet, at der lige pludselig er flere unge mennesker, der taler engelsk. Da jeg kom til Marokko første gang i 2012, var der næsten ingen, der talte engelsk; men nu her i 2023 er billedet vendt. Mange lærer selv sproget ved hjælp af deres mobiltelefon og sprogkursus på internettet. Spørger man de unge mennesker, der fortrinsvis taler engelsk, hvorfor de lærer det, er svaret altid, at det er det sprog, man taler ude i verden, og så er det tilmed utrolig let at lære. malet på ders dør. Det er Zeta, eller som jeg også har hørt det Zar i berbernes alfabet, (tifinagh alfabetet). Jeg har spurgt flere, hvad forskel, der er på dem; men ikke fået noget svar. Jeg har også konstateret, at de bruger dem tilfældigt på dørerne. De siger, at det betyder frit menneske, og tegnene ligner også ganske godt et menneske. Min svoger påstår, at når det er malet på døren betyder det: Her bor frie mennesker, her bor berbere!


Mange berbere har disse tegn


[image: ]


Selvom vi alle sammen kender det røde marokkanske flag med den grønne femtakkkede stjerne i midten, er det ikke det eneste flag i Marokko. Bernerne har deres eget flag, næsten ligesom skåninger og bornholmere har deres eget flag.

Tegnet, bogstavet i midten, kender vi allerede, det er Zeta i berbernes alfabet , tifinagh; (det var det, der betyder fri mand - berber). Den brede blå stribe foroven symboliserer Marokkos havområder, Middelhavet og Atlanterhavet. Den grønne stribe i midten symboliserer det grønne marokko, det Marokko man oplever, når man kører med toget fra Marrakech mod nord, det er de store grønne marker man ser, når man nærmer sig Casablanca. Den gule stribe nederst symboliserer det gule Marokko, ørkenen!

